লেবই বা লেবইর গাছ গুল্ম এবং বৃক্ষের মাঝামাঝি আকারের হয়। যা দুই থেকে নয় মিটার পর্যন্ত উঁচু হতে পারে। ফলটি ব্যাস ০.৫ থেকে ১ সেমি পর্যন্ত হতে পারে, দেখতে হাল্কা হলুদ রং এর এই ফল এর ত্বক খাঁজ কাটা থাকে। টক স্বাদের পাকা লেবই বা লেবইর (অরবরই) ঝাল-লবণ দিয়ে মাখিয়ে খেতে ভীষণ মজা লাগে! এছাড়া এটা দিয়ে আচার, জুস, জেলি, চাটনি ইত্যাদিও তৈরি করা হয়। অনেকে এটা দিয়ে চমতকার টক রান্না করেন বা ভর্তা তৈরি করেন। লেবই বা লেবইর (অরবরই) রস ভিনেগার তৈরিতে ব্যবহার করা হয়। গাছের কচিপাত শাক হিসেবে রান্না করে খাওয়া হয়।